กรณีศึกษา ชุดนอนไม่ได้นอน / โดย ลงทุนแมน
วันนี้มีข่าวใหญ่เรื่อง แอปช็อปปิงออนไลน์รายหนึ่ง ในแอปนี้ ขอเพียงแค่เรามีเบอร์โทรศัพท์ของคนนั้น เราก็รู้ได้ว่า คนนั้น ซื้อของอะไรไปบ้าง ไฮไลต์ของเรื่องนี้คือ คนนั้นเจอเจ้านายของเขาซื้อ "ชุดนอนไม่ได้นอน"  เรื่องที่เกิดขึ้นทั้งหมดนี้น่ากลัวอย่างไร ลงทุนแมนจะเล่าให้ฟัง
27 พ.ค. 2562

กรณีศึกษา ชุดนอนไม่ได้นอน / โดย ลงทุนแมน
วันนี้มีข่าวใหญ่เรื่อง แอปช็อปปิงออนไลน์รายหนึ่ง
ในแอปนี้ ขอเพียงแค่เรามีเบอร์โทรศัพท์ หรือ เฟซบุ๊กของคนนั้น
เราก็รู้ได้ว่า คนนั้น ซื้อของอะไรไปบ้าง
ไฮไลต์ของเรื่องนี้คือ คนนั้นเจอเจ้านายของเขาซื้อ "ชุดนอนไม่ได้นอน"
เรื่องที่เกิดขึ้นทั้งหมดนี้น่ากลัวอย่างไร
ลงทุนแมนจะเล่าให้ฟัง
ในโลกยุคนี้ เป็นโลกแห่งความสะดวกสบาย
ทำอะไรได้ง่าย ซื้อของอะไรก็ง่าย ของส่งถึงบ้าน
โดยเฉพาะสินค้าที่มีความเป็นส่วนตัวสูง
ทั้ง ถุงยางอนามัย เซรั่มปลูกผม ชุดชั้นใน หรือ แม้แต่ ชุดนอนไม่ได้นอน
ถ้าให้เดินไปซื้อร้านค้า เราคงไม่กล้าซื้อ
แต่ถ้าออนไลน์ เราคงไว้ใจ และคิดว่าไม่มีใครรู้
ทำให้ตลาดสินค้าที่เป็นความลับเหล่านี้ โตระเบิด ในโลกออนไลน์ในช่วงที่ผ่านมา
อย่างไรก็ตาม มาในวันนี้ สิ่งที่เราซื้อ จะไม่เป็นความลับอีกต่อไป
ถ้าเราซื้อผ่านแอปที่มีการติดตามการซื้อของเรา..
จากข่าวในแอปนั้นจะมีปุ่มให้กดติดตาม
ถ้าเราเลือกค้นหาจากรายชื่อผู้ติดต่อ
แอปจะเอารายชื่อ และ เบอร์โทรศัพท์ที่อยู่ในเครื่องเราไปเชื่อมต่อกับบุคคลเหล่านั้น
มากไปกว่านั้นถ้าใส่รูป ก็จะเห็นหน้าตาของคนนั้นด้วย..
สิ่งที่เราจะเห็นคือ คนเหล่านั้น ซื้อของอะไรในแอปนี้ ติดตามร้านค้าอะไรบ้าง
คำถามที่สำคัญคือ..
จะมีกี่คนที่ใช้แอปนี้ซื้อสินค้า แล้วรู้ตัวว่าสิ่งเหล่านี้กำลังถูกเปิดเผยให้คนอื่น
ไม่ใช่คนอื่นทั่วไป แต่เป็นคนที่เรารู้จักเป็นอย่างดี ทั้ง เพื่อนที่ทำงาน เจ้านาย รวมไปถึงครอบครัวของเรา..
แล้วเราต้องทำอย่างไรต่อไป
สิ่งสำคัญคือเราต้องระมัดระวังเรื่องความเป็นส่วนตัวมากขึ้น
แอปจะมีให้เลือกปิดฟีเจอร์เหล่านี้ได้
แต่โดยปกติแล้วค่าเริ่มต้นของแอปคือ ไม่ได้ปิด..
เรื่องนี้เป็นกรณีศึกษาที่น่าสนใจ
ในโลกที่เราจะพยายามใช้เทคโนโลยีเข้าใจในตัวผู้บริโภค
ในโลกที่มีการแข่งขันของผู้ประกอบการ
ยิ่งเทคโนโลยีเข้าใจเราเท่าไร
ความเป็นส่วนตัวของเราก็ยิ่งน้อยลงเท่านั้น
ต่อไปนี้เวลาเราซื้อสินค้าอะไรในโลกออนไลน์
อย่าคิดว่าเป็นความลับเสมอไป
และ เราอาจไม่ได้นอนจริงๆ
เพราะต้องระแวงว่ามีใครติดตามเราอยู่..
References: